# Ο κύκλος του άνθρακα στη φύση

Τα άτομα άνθρακα στη φύση έχουν ήδη ηλικία πάνω από ένα δισεκατομμύριο χρόνια και «προσβλέπουν» σε ένα μέλλον που εμείς οι άνθρωποι δεν μπορούμε να φανταστούμε ότι θα υπάρχει. Αυτή η συνέχεια της ύλης διασφαλίζεται με τη συνεχή μετατροπή σε διαφορετικές μορφές και περιγράφεται στο ακόλουθο σχήμα, το οποίο απεικονίζει τον κύκλο του άνθρακα στη φύση.

ΠΗΓΗ: Σχολικό βιβλίο Γ Γυμνασίου 2006

Ο άνθρακας μεταφέρεται συνεχώς από την ατμόσφαιρα, στο έδαφος και τους ωκεανούς της Γης και αντίστροφα.

Ορισμένα φυτά πεθαίνουν και αποσυντίθενται ελευθερώνοντας CO2, την ίδια στιγμή που ορισμένα άλλα μπαίνοντας στην τροφική αλυσίδα διασπώνται σε CO2, νερό και άλλα απλά μόρια. Το CO2 εκλύεται από τους κρατήρες ηφαιστείων, τη διάσπαση ασβεστολιθικών πετρωμάτων, τους ωκεανούς και την αναπνοή ζώων και ανθρώπων. Μεγάλες ποσότητές του παράγονται από τη χρήση ορυκτών καυσίμων για κίνηση, θέρμανση και παραγωγή ηλεκτρικής ενέργειας και από τις πυρκαγιές σε δασικές εκτάσεις.

Η συνεισφορά της ανθρώπινης δραστηριότητας στην παραγωγή CO2 φαίνεται στο ακόλουθο διάγραμμα.

Κάθε χρόνο απομακρύνονται από την ατμόσφαιρα περίπου 200 δισεκατομμύρια τόνοι άνθρακα ως CO2. Από αυτούς 110 δισεκατομμύρια τόνοι CO2 αποθηκεύονται στον ιστό των φυτών με τη διαδικασία της φωτοσύνθεσης και 93 δισεκατομμύρια τόνοι διαλύονται στους ωκεανούς και χρησιμοποιούνται σε χημικές και βιολογικές διεργασίες από το πλαγκτόν. Στους ωκεανούς συσσωρεύεται κυρίως στα όστρακα και τα κοράλλια και από κει με αργές διαδικασίες βρίσκει το δρόμο του πάλι για τη στεριά με τη μορφή ασβεστολιθικών και άλλων πετρωμάτων. Οι κυκλικές διαδικασίες που λαμβάνουν χώρα είχαν ως αποτέλεσμα να αποκαθίσταται μια αξιοθαύμαστη δυναμική ισορροπία, κατά την οποία καταναλώνεται σχεδόν όσο CO2 παράγεται (μηδενικό αποτύπωμα).

Ο κύκλος του άνθρακα είναι η κυκλική διαδικασία με την οποία ο άνθρακας και οι ενώσεις του ανακυκλώνονται μεταξύ του φυτικού, ζωικού βασιλείου και ανόργανου κόσμου.

Από το 1940 και μετά η ανθρώπινη δραστηριότητα αυξάνει τις εκπομπές CO2 κατά 3 περίπου δισεκατομμύρια τόνους κάθε χρόνο, με αποτέλεσμα να διαταράσσεται η περιβαλλοντική ισορροπία και να αυξάνεται η ποσότητα του στην ατμόσφαιρα.

Η αύξηση του CO2 στην ατμόσφαιρα έχει ως αποτέλεσμα την υπερθέρμανση του πλανήτη εξαιτίας του φαινομένου του θερμοκηπίου.

Η αύξηση της μέσης θερμοκρασίας του πλανήτη, οδηγεί σε κλιματική αλλαγή και εμφάνιση σοβαρών προβλημάτων, όπως το λιώσιμο των πάγων στους πόλους και την ερημοποίηση, τα ακραία καιρικά φαινόμενα, την μετατροπή γλυκού νερού σε υφάλμυρο, εξαιτίας της ανόδου της στάθμης της θάλασσας και την εξαφάνιση παράκτιων περιοχών, την μείωση της βιοποικιλότητας εξαιτίας της εξαφάνισης ειδών που ζουν σε περιοχές

- Carbon Cycle – Exploring the Environment project
- The Carbon Cycle – Earth Observatory – NASA